ROMÂNIA                                                                   SE APROBĂ

JUDEŢUL TIMIŞ                                                                                    PRIMAR

PRIMĂRIA TIMIŞOARA                               GHEORGHE CIUHANDU

DIRECŢIA TEHNICĂ

NR. SC2003-15085/02.09.2003




REFERAT

pentru aprobarea Proiectului de fuziune 

dintre S.C. CALOR S.A. şi S.C. TERMOCET 2002 S.A.


Având în vedere memoriul comun al S.C. Termocet 2002 S.A. şi S.C. Calor S.A. prin care se solicită aprobarea fuziunii prin contopire a celor două societăţi înregistrată sub nr. RE2003-002220 din 02.09.2003, 


Luând cunoştinţă Hotărârea Consiliului de Administraţie al S.C. Calor S.A. din data de 19.06.2003 şi de Hotărârea Consiliului de Administraţie al S.C. Termocet 2002 S.A. nr. 11 din data de 11.03.2003prin care cu unanimitate se voturi cele două consilii de administraţie au hotărât fuziunea prin contopire al celor două societăţi, 


Ţinând cont că la ambele societăţi menţionate acţionar unic este Consiliul Local al Municipiului Timişoara, iar condiţiile actuale impun cu necesitate constituirea unei singure societăţi de producere şi distribuire a energiei termice.


În urma fuziunii noua societate va avea un capital social compus din acţiuni nominative în valoare de 1.000.000 lei fiecare, rezultat din contopirea capitalurilor proprii (active nete) ale societăţilor ce fuzionează. Întregul pachet de acţiuni se va afla în proprietatea exclusivă a Consiliului Local al Municipiului Timişoara.


În concluzie, în conformitate cu prevederile legislaţiei în vigoare există temeiul de drept pentru constituirea societăţii prin contopirea celor două societăţi.


Propunem ca printr-o hotărâre a Consiliului Local al Municipiului Timişoara


Să se aprobe Proiectul de fuziune prin contopire a S.C. CALOR S.A. şi  S.C. TERMOCET 2002 S.A. în vederea constituirii unei singure societăţi comerciale pentru distribuirea şi producerea energiei termice având ca acţionar unic Consiliul Local al Municipiului Timişoara. 

